RHODESUNIVERSITY  
LIBRARY.

ISIGIDIMI SAMAXOSA, JULY *2,* 1888.

51

pofu ngolusu oluhle, kanti hleliwenje ugushe lumbi,— ukuswela kokutembeka komntu ke lonto.

Ekuqutyweni kwesimilo esilungileyo ngumntu, kufuneka lento iyintembeko ingashiywanga ngasemva. Lento iyi- nkohliso yinto equba iqube ingati ihambisa kakuhle, kanti yoda ityileke noko ekupeleni, sanekeke ekuhleni ke isimilo somntu njengoko sinjalo. Ukukohlisa oku yinto emoyikisayo umniniko naye ngokwake, ngokuhlala eso- yikela ukuti hleze afumaneke, ahlale ke ngoko emelwe lixala; ekuti kona kwamhla afumanekayo ibe lowo ngumhla apulukana ngawo negama lake ebelisangati liyabukeka ebantwini.

Ngamanye amaxesha uti umntu xa anondwendwe, ngalo lonke ixa olusekoyo angati uyakolisana nalo, kanti hleli- wenje uludla bukw’abasa. Into ezinje ke zifanele ukulu- nyukelwa ngokukodwa ukutetwa pambi kosapo. Take oknnye enye intwana yati kummelwane owayeze kubuta kowayo yavakala isiti,—“ Ungaba utni ngakwesa Sibanxa yini ? ” Ute akubuza ukuba uteta ntonina ngokutsho oko yati yona,—“ Yini ndidla ngokuva ubawo esiti umelene nesi- banxa.” Kauyikangele ukuvakala kakubi kwalonto ku yise Nakubeni ke umntu lo kufuneka etete inyaniso akufuneki kuba abe ngu “ Balel’ edolweni.” Yinto eyodwa ukuba uxele into oyaziyo ngento, xa ungaba ubuziwe, mhlaumbi kufuneke wenze ubunqina entweni. Yinto eyahlukileyo ukufumana uhamba upololoza ugxeka, ngamanye amaxe sha sewuyinto ebaze amehlo ukunga ungaba nebala olibo- nayo kummelwane wako, ukuze ke uke ube nendawo yoku- mgxeka.

Isimilo soluhlobo ngapandle kokuba sisenzakalisa kulowo wenjiwe njalo sonakalisa nomniniso ngokwake, kuba kufika kufumaneke ukuba yena into ayinyamekeleyo kupela kukubona iziposo zabanye, ayiyeke indawo eb’iyeyona imfaneleyo ekukuba akatalele ngapezulu isimilo sake yena ngokwake. “ Yehla akwaba u-Qamata angasipa isipo so- kuba sizibone njengoko basibona sinjalo abanye.”

UKUCOLACOLA.

Yinene ?—Kutiwa indoda iba yinto eyiyo ngokwenziwa ngumfazi wayo. Kuko anqenayo, nakuteleyo ; agqoboki- leyo nangenjalo, anxilayo nangenjalo ; amahomba nange- njalo. Umbuzo ke, Enziwa ngabafazi na ?

I-chest sisifuba kwanetyeya yokufaka impahla. Lite igqira kumntu ofayo makenze intlama nge *mustard,* ayibeke esifubeni sake. Uyenzile ofayo lonto, wasuka lontlama wayibeka kulonto yokubeka impahla.

Kuko umbaleli wetu oti—“ Umhleli we m*vo* ufika ninina e-Ofisini yake? kuba uke ulinde, ujinge, kuman’ ukutiwa hlala *please* uzakufika, kanti ngu Nxele lonto.” Azi umbaleli wetu sukuba eye nge *bizinisi* na nokuba eye kuvatshuza incoko nje kodwa ? Ukuba yilendawo yoku- gqibela i-ofisi yomntu omcimbi unabe nje ngowomninawe lowo wase Qonce ayinaxesha lokucita. Ondabashe boke bamana ukulinda ingongolotela.

Umoya.—Lomoya ubumkulu unemipingilili oyiwisileyo yemiti—kanti bati osiyazi pezulu napantsi, utyapile ufike utsbayele i *Masisi.* Asazi kambe.

Kuvakala ukuba u Mr. N. Matodlana ob’efudula ese Lovedale apa efundela ubufundisi, use Hankey kowabo uyi Titshala nomvangeli. Simnqwenelela impumelelo noko

Congregational Union, Cape Town.—Kuvakala ukuba kule nyanga ingqungqutela yabafundisi be Dipende iyakuhlangana e-Kapa. Kukude ke apo mzi.

Usizi e-Gebmany.—Ububile walishiya ilizwe lakowabo abe litanda kunene lomfo ubeyinkosi kwelama Germany— yoke ibe sidubantini nesiwangawili kwelo mhlayimbi.

Ityalike Yangokuhlwa.—Umbaleli otile uti “ Lento ingenziwayo ityalike yangokuhlwa e-Ncemera kwa Mdange, yenzelwe kwesi sakiwo sihle kangaka kutenina ? Sifuyelwe ni ? Fanel’ukuba kukubanda nokupolakwa bantu bakona— akunjaloP Nditi kunjalo.”

Isitonga.—Ekufeni kuka May ngosuku lakupela ngolwe Sine evekini, e Kamaston, kuvakele isitonga esibakabakeni kungeko namafu. Sisi manga ke lonto kuba lalise nasebu- kweni bezinja, lasa langati likotwe yingqeqe.

Umanyano nge Mfundo.—Lentlanganiso iyakuba se Debe, pantsi ko Ndoda, kwesika Mdodana, ngosuku lwe- shumi kule nyanga. Izinto ezoxoxwa soziva apo ngalo mini.

Incwabi zokufunda zesi-Xosa.—Ziyalala incwadi zoku- funda e-Lovedale, kususela ko A, B, C, kude kuye kwe- ziqinileyo. Zihlala zibuza ititshala zisiti zikona incwadi ezitile, nezitile. Siti ke ewe namhla yizani kuzibonela iyapula inteto—zitshipu isimanga, ne Bible ezincinane ezintle zesi-Xosa, intlobo ngentlobo zokubotshwa, nqwa nezama-Ngesi.

Isela nompu e-natala.—Kungene isela kwa nantsi e- Natala ebusuku ngamin’ itile. Lite leba nompu, laya kupuma nge festile. Kanti umpu unxashiwe—suka gqu kwakulo, walahla enzaleni. Akubangwa safunwa, kuba nalo lite qikili ngomhlana libekise iqilo pezulu, lilugodo kwakulondlu.

Silusizi ukuva ukuba umenzi mayeza abantsundu ube mangalelwe wadliwa imalana etile. Siteta u Nogqala wase Bofolo. Isizatu sesimangalo—ngumona kwabanye osiyazi.

Nathaniel Nkata Mantauli.—Umhlobo otile obalele kwi mvo evela Pesheya (London) uti,—Wati ngomnye umhla ehamba estrateni, wegaxa pezu komfo ontsundu, eququzela; akuteta naye, ute ungumfo ovela e-Bayi ogama lingu Nathaniel Nkata Mantauli. Abantu base Bayi bonke kude kuze ku 1883 bomazi. Landlu ka Mr. Jeseph Hani yatengwa nguye, wanevenkile apo. Kutiwa yinto engacingi kuyapi nge Bayi, kuba uyolelwe yi London. Wazeka kwelozwe i-Ngesikazi, asel’esoma isintsompoti atete amafene kuba ebetana nezinamnam nenqudenqu, elala kwezimfumfum.

Izikolo.—Zivaliwe ugoku zonke izikolo zendawo nge- ndawo. Zopumla okwexeshana kezikefu zonke itishala ekuteteni, nase kulusongeleni usapo. Esase Lovedale siya kuvulwa ngosuku Iwesi-Bini ku August, ngosuku Iwe-Sine evekine. Boti ke abazali balundulule ngexesha elifaneleki- leyo usapo, batsho luti ngqo luze ezifundweni zalo, lunga- mane luhamba luvuma o-“ Jelemama jele ” no dlodlo kwi- mizi ngemizi, lute tyu inxowana ezimnyama emagxeni, lupezu kwemiqokija ezintswazi, ngeziquluba ezimnyama, nentsekelezane.

Nibanye.—Umfundisi xa amanya abantu ababini ngo- mtshato ongcwele, udla ngokuti kubo, anisebabini nibanye. Umbuzo ngulo ke, Nguwupina oyena mnye ngaye kwaba babini ?

Kwele golibe.—Amaqanda kwele golide kutiwa adla isihlanu sesheleni idazini. Wangake ube namapiko kunye nenkuku zako uye kwelo, uke uyekubuta lomali kwelo, kuba sifoqwa kweli.

Amadobana afunbayo,—Akauleza amadodana afundayo mhla zavalwa izikola, kwabonakala mhlope ukuba aka- kukauleza mhla abuyayo—nento—kakade ayakutyalwa nga- mabaxa mhla abuyayo. Yinto umntu ade alibale nesisu sake, nesomqokija aza kuwukwela—awukwele ulu- swazi, kuba etembele ekuwutini qubu ngentsekelezane wakudakumba.

Umfundisi wama bulu.—Kuvakala ukuba ngoku u Rev. Stegmann umfundisi wama-Bulu ose Kobonqaba uyacaca kumkuhlane obe umte nkwa. Siyayuya ukuva oko, kwa- nga kunganjalo.

Ufubukile u-Mr. J. K. Bokwe kulandlu isezibukweni lakwa Qelekequshe. Sel’ese Simnareni kwindlwana apa engapakati kwamakala, emva kwe Nyubildini. Zomfuma- na apo izihlobo zake ngoku.